Hellas-statsminister Alexis Tsipras: Ringte president Hollande på natten
President Hollande var lys våken. For Frankrike er det så stor prestisje knyttet til å holde Hellas innenfor eurosone-samarbeidet, at presidenten vil strekke seg langt for å hjelpe den greske statsministeren. – Hjelp meg, så hjelper jeg deg, er essensen i kommunikasjonen mellom den Hollande og Alexis Tsipras. Lørdag kveld sitter EUs finansministere i avgjørende møter om Hellas-krisen, og møtene kan fortsette utover natten. Les også: Sjeføkonom: Hellas kan få hardere kutt enn de sa nei tilKilder tett på Elysee-palasset i Paris, hevder overfor fransk presse og The Wall Street Journal at president Hollandes strategi er å legge et så stort press på den greske statsministeren, at Hellas går med på kreditorenes krav og dermed forblir innenfor euro-sonen. Det Hollande lokker med er, blant annet en sanering av noe av gigantgjelden Hellas har opparbeidet. – Jeg ønsker at Hellas forblir i EU og i Euro-sonen, skal Alexis Tsipras ha fortalt den franske presidenten på telefonen, ifølge det en fransk diplomat har fortalt til The Wall Street Journal. Hollande skal da ha advart Tsipras, og sagt at flere EU-land allerede har avskrevet en avtale og at disse landene anså det som mest sannsynlig at Hellas trakk seg ut av euro-samarbeidet. – Den greske regjering må handle raskt om nye forhandlinger skal kunne gjenopptas, skal Hollande ha fortalt Tsipris på telefonen.Dagen etter var Hollande vert for den tyske forbundskansleren, Angela Merkel, under en middag i Elysee-palasset. Der la den franske presidenten frem sitt syn på hvor uheldig det ville være om euro-prosjektet, ved at Hellas trakk seg ut, og hvor ødeleggende det ville bli for EU og for det europeiske samarbeidet. Og den smitteeffekten dette kan komme til å få. Merkel, på sin side, minnet om at hvis kreditorene gikk for langt i å tekkes den greske regjeringen, kunne det føre til at populistiske partier i andre eurosone-land, som Spania, fikk blod på tann og kom med krav som ville føre til enda større og mer uheldige konsekvenser. KOMMENTAR: Hellas' skjebne kan også bli Merkels skjebne Merkel la til at eurosone-landene måtte forberede seg på en gresk exit fra euro-samarbeidet.Fire dager etter at samtalen mellom Frankrikes president og den greske statsministeren, presenterer altså Alexis Tsipras et forslag som kan komme til å ende med at Hellas kommer til enighet med sine kreditorer, EU, Den europeiske sentralbanken og Det internasjonale pengefondet, IMF. Skal det lykkes Hollande å bidra til å holde Hellas innenfor euro-, og EU-samarbeidet, må han ha også lykkes i å overbevise og overtale Tysklands forbundskansler, Angela Merkel, å gi Hellas en siste sjanse. Middagen i Elysee-palasset i uken som gikk, kan i så måte ha spilt inn i det som kommer til å skje videre. Det kan være siste akt i det økonomiske- og politiske spillet som har pågått denne sommeren, som nå er innledet med finansministermøtet her i et glohett og sommerstille Brussel.Og det kan ende med at sommeren blir enda hetere for lederne i eurosone-landene om siste akt ender i tragedie og grekerne forlater euroen. Det er dette Francois Hollande for en hver pris prøver å unngå. I Frankrike oppfattes også Hollandes forsøk på å forhindre at en avtale mellom Hellas og landets kreditorer ikke kommer i stand, som et vektig innenrikspolitisk argument. Hollande gikk til valg i 2012 på økonomisk vekst for EU-landene, og det at han nå støtter en venstre-regjering i Hellas, faller trolig i god jord for de som valgte Sosialistpartiets Francois Hollande til president. Det er valg i Frankrike i 2017. Etter at EU-landenes regjeringssjefer har møttes her i Brussel søndag, kan det komme til en endelig avklaring. Hellas` statsminister Alexis Tsipras har kjørt et tøft løp, og drevet et høyt spill de siste par månedene. De to som har det avgjørende ordet om Tsipras lykkes sitter i Paris og i Berlin. Dommen avsies i Brussel.Ett av scenarioene Tyskland ser for seg for Hellas, er en midlertidig grexit, skriver avisen Frankfurter Allgemeine, melder NTB. Tysklands finansminister Wolfgang Schäuble var ikke overdrevent optimistisk da han ankom det han anså som «ytterst vanskelige forhandlinger» om Hellas lørdag. Ifølge Frankfurter Allgemeine har det tyske finansdepartementet laget et notat med to scenarioer for Hellas. Enten forbedrer grekerne reformforslaget sitt for å få en ny låneavtale, og skaffer til veie rundt 50 milliarder euro fra egen eiendom til å betale ned gjeld. Eller så tar grekerne en «timeout» fra eurosamarbeidet. Det vil si en pause på minst fem år så landet kan restrukturere gjelden. Det siste alternativet tar imidlertid til orde for fortsatt EU-medlemskap og ytterligere europeisk bistand til veksttiltak og humanitære formål. Greske regjeringskilder avviste umiddelbart at et slikt scenario var fremmet på lørdagens møte, melder nyhetsbyrået Reuters. – Det er et internt notat, det ble ikke delt ut på møtet, sier en eurokilde til AFP. – Alt vi trenger etter fem års forhandlinger om hvordan Hellas kan forbli i euroen, er fem års forhandlinger om hvordan de kan komme seg inn igjen, sukker den greske kommentatoren Nick Malkoutzis på Twitter.
Da greske velgere hadde sagt nei til videre forhandlinger med landets kreditorer, ringte statsminister Alexis Tsipras til Frankrikes president, Francois Hollande. Det skal ha skjedd på natten. forhandlinger med landets kreditorer, ringte statsminister Alexis Tsipras til Frankrikes president, Francois Hollande. Det skal ha skjedd på natten.